યુનાઈટેડ સ્ટેટ્સ (યુએસ)ના રાષ્ટ્રપતિ ડોનાલ્ડ ટ્રમ્પે પહેલી માર્ચે “રાષ્ટ્રિય સુરક્ષા”ના નામે સ્ટીલ પર 25 ટકા અને એલ્યુમિનિયમ પર 10 ટકા આયાત જકાત લાદવાની જાહેરાત કરી. આ જાહેરાતથી વેપાર વિગ્રહ વકરવાની સંભાવના છે. જ્યારે આ અંક છપાવવા જઈ રહ્યો હતો ત્યારે હજુ આ વાત વાયુવેગે પ્રસરી ન હતી, પણ એટલું તો નક્કી થઈ ચૂક્યું હતું કે વિશ્વની મુખ્ય અર્થવ્યવસ્થાઓ વચ્ચેનું વેપાર-યુદ્ધ( વેપાર-વોર ?) વિશ્વ વેપારને સંકુચિત બનાવશે, જે વૈશ્વિક અર્થતંત્રને ઘેરી મંદી તરફ ધકેલી શકે છે, જેના પરિણામે ભૂ-રાજકીય(જીઓપોલિટકલ) તનાવ પણ વધશે."અમેરિકા ફર્સ્ટ"ની રાષ્ટ્રવાદી ધૂન ગાતા ટ્રમ્પની નિયતિ પણ કદાચ આ જ છે. ટ્રમ્પે કોઈ દેશનું નામ લીધા વિના.અમેરિકાના એલ્યુમિનિયમ અને સ્ટીલ ઉદ્યોગોને નુકશાન પહોંચાડતા દેશોને "ઘોરખોદીયા" ગણાવ્યા. અને તેમના જકાત લાદવાના નિર્ણયને વાજબી ઠેરવ્યો. ટ્રમ્પે કહ્યું :" જો આપણે એલ્યુમિનિયમ અને સ્ટીલનું ઉત્પાદન કરી શકીશું નહીં, તો આપણી પાસે ખાસ બીજું કંઈ રહેશે નહીં “